Капитулација Краљевине Југославије затекла га је у Мостару, као војника. Вратио се на Пељешац и почео одмах да прикупља оружје и врши припреме за устанак. Усташе су га ухапсиле, али је успео да побегне и пребацио се на Корчулу, а затим у Сплит, где се повезао с Покрајинским комитетом КПЈ. Примивши директиве, отишао је на терен Метковића и Пељешца, и већ августа 1941. године, организовао је прве партизанске групе. Као секретар Месног комитета КП Хрватске за Пељешац, наставио је рад на ширењу устанка. Постао је секретар Окружног комитета КПХ Дубровник, па приступио организовању устанка у дубровачком крају.